CELEX: 32013R0837
Language: el
Date: 2013-06-25 00:00:00
Title: Κατ’ εξουσιοδότηση κανονισμός (ΕΕ) αριθ. 837/2013 της Επιτροπής, της 25ης Ιουνίου 2013 , για την τροποποίηση του παραρτήματος III του κανονισμού (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου όσον αφορά τις απαιτούμενες πληροφορίες για την έγκριση των βιοκτόνων  Κείμενο που παρουσιάζει ενδιαφέρον για τον ΕΟΧ

3.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 234/1
            
         ΚΑΤ’ ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) αριθ. 837/2013 ΤΗΣ ΕΠΙΤΡΟΠΉΣ
   της 25ης Ιουνίου 2013
   για την τροποποίηση του παραρτήματος III του κανονισμού (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου όσον αφορά τις απαιτούμενες πληροφορίες για την έγκριση των βιοκτόνων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 85,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 19 παράγραφος 1 του κανονισμού (ΕΕ) αριθ. 528/2012, είναι δυνατόν να χορηγηθεί άδεια για βιοκτόνο εάν οι δραστικές ουσίες που περιέχει έχουν εγκριθεί σύμφωνα με το άρθρο 9 του ίδιου κανονισμού.
            
         
               (2)
            
            
               Είναι δυνατόν να χορηγηθεί άδεια για βιοκτόνο ακόμη και αν αυτό περιέχει μία ή περισσότερες δραστικές ουσίες που έχουν παρασκευαστεί σε διαφορετικό τόπο ή με διαφορετική διεργασία, καθώς και από διαφορετικές πρώτες ύλες, από ό, τι η ουσία που αξιολογείται για έγκριση σύμφωνα με το άρθρο 9 του κανονισμού (ΕΕ) αριθ. 528/2012.
            
         
               (3)
            
            
               Στις περιπτώσεις αυτές, προκειμένου να διασφαλίζεται ότι η δραστική ουσία που περιέχει βιοκτόνο δεν έχει σημαντικά πιο επικίνδυνες ιδιότητες από την ουσία η οποία έχει αξιολογηθεί για την έγκριση, είναι αναγκαίο να εξακριβώνεται η τεχνική ισοδυναμία σύμφωνα με το άρθρο 54 του κανονισμού (ΕΕ) αριθ. 528/2012.
            
         
               (4)
            
            
               Συνεπώς, είναι σκόπιμο να συμπεριληφθεί η απόδειξη της εξακρίβωσης της τεχνικής ισοδυναμίας στις απαιτήσεις πληροφόρησης για τη χορήγηση άδειας βιοκτόνων που παρατίθενται στο παράρτημα ΙΙΙ του κανονισμού (ΕΕ) αριθ. 528/2012,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα III του κανονισμού (ΕΕ) αριθ. 528/2012 τροποποιείται ως εξής:
   
               1)
            
            
               Στον πίνακα του τίτλου 1, παρεμβάλλεται η ακόλουθη εγγραφή 2.5:
               
                           «2.5
                        
                        
                           Όταν βιοκτόνο περιέχει δραστική ουσία η οποία έχει παρασκευαστεί σε τόπους ή σύμφωνα με διεργασίες ή από πρώτες ύλες διαφορετικά από εκείνα της δραστικής ουσίας που αξιολογείται για την έγκριση σύμφωνα με το άρθρο 9 του παρόντος κανονισμού, πρέπει να παρέχονται στοιχεία που αποδεικνύουν ότι η τεχνική ισοδυναμία έχει εξακριβωθεί σύμφωνα με το άρθρο 54 του παρόντος κανονισμού ή, με αξιολόγηση που έχει αρχίσει πριν από την 1η Σεπτεμβρίου 2013, από αρμόδια αρχή που έχει οριστεί σύμφωνα με το άρθρο 26 της οδηγίας 98/8/ΕΚ.»
                        
                     
         
               2)
            
            
               Στον πίνακα του τίτλου 2, παρεμβάλλεται η ακόλουθη εγγραφή 2.5:
               
                           «2.5
                        
                        
                           Όταν βιοκτόνο περιέχει δραστική ουσία η οποία έχει παρασκευαστεί σε τόπους ή σύμφωνα με διεργασίες ή από πρώτες ύλες διαφορετικά από εκείνα της δραστικής ουσίας που αξιολογείται για την έγκριση σύμφωνα με το άρθρο 9 του παρόντος κανονισμού, πρέπει να παρέχονται στοιχεία που αποδεικνύουν ότι η τεχνική ισοδυναμία έχει εξακριβωθεί σύμφωνα με το άρθρο 54 του παρόντος κανονισμού ή, με αξιολόγηση που έχει αρχίσει πριν από την 1η Σεπτεμβρίου 2013, από αρμόδια αρχή που έχει οριστεί σύμφωνα με το άρθρο 26 της οδηγίας 98/8/ΕΚ.»
                        
                     
         Άρθρο 2
   Ο παρών κανονισμός αρχίζει να ισχύει την εικοστή ήμερα από τη δημοσίευση του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιουνίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 167 της 27.6.2012, σ. 1.